LidanRubinov/Halacha-QA huggingface dataset:
שאלה: אני דתייה מתקשה:, אני בן אדם מאמין אך בדרך כלל פה זה נגמר. קשה לי נורא להקפיד על צניעות, קשה לי לקיים מצוות, אני לא מתפללת (רק לפעמים כשמזכירים לי ), אני לא מברכת על כמעט כלום. אני מאוד רוצה להתחזק ולעלות אך אני לא יודעת מאיפה להתחיל. היו לי רגעים בחיים שאמרתי זהו אני מתחזקת והתחלתי את התהליך אך משום מה מעולם לא הצלחתי להמשיך אותו. אני מאוד אוהבת את הדת ואני מאוד רוצה שהדת יהיה חלק מהחיים שלי אך אני מרגישה שזה לא מספיק להגיד אני דתייה ולשמור שבת רק פעם בשבוע. אני יודעת שזה הרבה מעבר אך משהו בי עוצר אותי מלהתקדם. אשמח מאוד לעצות ועזרה.!
תשובה: ישר כחך על הכנות כלפי עצמך, ועל הרצון להתחזק בירא"ש אמיתית. כמותך, מאות נשים דתיות אשר אינן מקיימות מצוות רבות מכמה טעמים. לעיתים מאידיאולוגיה מערבית מבית, לעיתים מעצלות, לעיתים מעייפות, לעיתים מהשפעת העיתונות הדתית הליברלית המרפה את הנפש מירא"ש. ראשית לכל- לרצות. להבין בינך לבין עצמך, שאין אופק ללא תורה. שאין זהות אמיתית לאשה בישראל ללא דביקות באלהים חיים שקדשנו במצוותיו וצוונו מערכת של אורות רוחניים הקרויים מצוות. לשם כך, עלייך להתחזק בשלוש המעגלים המשפיעים על האדם בבחינת עשה טוב- השכל- לקבוע לך זמן בכל יום, כרבע שעה, בו תעסקי באמונה. התחילי בספרים פשוטים בלשון מובנת, לפני השינה. הרגש- להשתדל מאד ללכת לתפילה במניין בשבת, ולהשתתף בחווית עבודת ד, מעזרת הנשים בבי"כ אמיתי שאינו מקום מפגש חברתי בלבד. עצם ההמצאות שם תוסיף לרוחך בראותך נשים וגברים מתפללים בדביקות, שסוף האש לעבור מנר לנר. החברה- מיצאי דרך להרחיב את מעגל חברותייך כך שיכלול יראות שמים, שיתמכו בדרכך ויבינו אותך. ובמקביל לסור מרע- חידלי בקצב הנכון לך מלטבוע במדיה החילונית או הדתית הלועגת לקודש, אשר יש בה לשון הרע ואלימות וחוסר צניעות. פשוט בטלי את המנוי לכך, ועשי סינון לאינטרנט. השפעת תמונות סגנון חיים חילוני מאד דומיננטית על הנפש ועל הרפיון בירא"ש. עמדת החברה סביבך, במדיה ובעיתונות וברדיו, מאד תשפיע עליך. על כן השקיעי בכך ובדיקי לאן אפשר להתקדם בתחום זה. חיזקי ואימצי
שאלה: כשרות לא ברורה: בהיותי בסופר מצאתי קונפיטורה של חברת שקדיה עם כשרות O.V במקום שיהיה O ובפנים U יש V בעיה לקנות?
תשובה: כותבת של האתר שלהם איני יודע מה רמת הכשרות. אולם אם תעיין שם בכשרות המאפיות שלהם תראה שהם לא מקפידים אפילו על פת ישראל ולכן אפשר לשאר שרמת הכשרות היא נמוכה ומאד פשוטה כפי שבדרך כלל נהוג ברוב גופי הכשרות של חו"ל. ולכן אנו חוזרים ומכריזים שוב ושוב. מבחינה כשרותית וודאי ראוי ונכון להעדיף את הכשרים שיש בארץ מגופי כשרות של חו"ל
שאלה: כתב עת מגדים: למה לא יוצא לאור כבר הרבה זמן גליון חדש של מגדים? האם מגדים הפסיק לצאת?
תשובה: ככל הידוע לי עומד לצאת גיליון קרוב. אולם מגדים בכלל נמצא עכשיו בבחינה מחודשת האם יהיה נכון להציע לו פורמט חדש.
שאלה: מהו דינם של שונאי ישראל ואתאיסטים: לרב היום קראתי על חבורה של גויים שהשחיתו מזוזות והדביקו אותן בצלבי קרס וצלב בקיצור חשבתי לעצמי מה הדין שלהם בעולם הזה או בעולם הבא מה אלוהים יעשה להם למה זה ממש מרתיח הנושא הזה והשאלה השנייה היא מה הדין של שונאי ישראל וגם מהו הדין של אתאיסטים?
תשובה: לך אינני מבין מדוע אתה מוטרד מדינם - הנח להם. לא קראתי דברים כאלה, ואם הייתי קורא הייתי עובר לסדר היום. אינני חפץ בעונשם של הבריות ובודאי לא מענין אותי מה יקרה ל חבורה של גויים. לשאלותיך - 1. המעשים שלהם הם כדי ל הרתיח  אותך ושכמותך. אם תשארו אדישים - הם לא יעשו דבר. 2.  כל ישראל יש להם חלק לעולם הבא  - ומי שאינו  ישראל  לא!. ויתכן שיש יוצאים מן הכלל ואלו בודאי לא בינהם. 3. אתאיסט יהודי - יש לו חלק לעולם הבא אתאיסט לא יהודי - אין לו חלק לעולם הבא דוד לוי
שאלה: דיני עבודה: הרב, השנה עבדתי בעובדה מזדמנת ליום אחד - (בחברה גדולה מאד) הם שילמו לי סכום נמוך מהמגיע לי ובקשתי מהם לשלם לי כפי המגיע לי. לאחר חודש אני רואה שהם שילמו לי הרבה יותר ממה שהם היו צריכים להוסיף לי. שאלתי אותם מה אני אמורה לעשות?? הם אנו לי שהם עשו טעות ואני לא היחידה ושיש לי שתי אפשרויות: 1. לבוא להחזיר 2. לשמור את הכסף אצלי - לקחת אותו. מה שהלב שלי מרגיש האמת שהלב שלי מרגיש שאני רוצה את הכסף. אך אני לא רוצה לעבור על גזל. מה אני צריכה לעשות??
תשובה: לך מותר לאדם לתת מתנה לאחר. חובתך היתה להסב את תשומת ליבם ולהביע נכונות להחזירו. אחרי כן הם אמרו לך שאת יכולה לשמור אותו אצלך - את יכולה לעשות זאת. כמובן שמאד תלוי הטון בו נאמרו הדברים - האם כמתנה או כהשלמה אם חוסר ברירה שלא ניתן לחייב אותך להחזירו. זה לשיקול דעתך בהצלחה דוד לוי 098987548
שאלה: הסיפור על ארבעת השבויים: הרב! קראתי את הסיפור על ארבעת השבויים (ש-רבי שמריהו, רבי חושיאל, רבינו משה בן חנוך ושתו ובנו ועוד רב הפליגו בספינה, ואז שודדי ים השתלטו על הספינה ועצרו בארצות שונות ומכרו שם בכל ארץ רב וכך הרוויחו הרבה כסף. לאחר המכירה נשאר רק רבי חנוך עם אשתו ובנו, בספינה עם השודדי ים. והשודד הסתכל על אשתו של רבו חנוך יותר מידי ואמר לה שהיא יפה "והתחיל איתה" אשתו פחדה פן יעשה לה משו ושאלה את בעלה רבי חנוך האם מותר לה להתאבד ואם יהיה לה עולם הבא ובעלה אמר שכן והיא התאבדה. ופה לא הבנתי. הרי תמיד תמיד אמרו לי שאין כאן אדון לעצמו, ואף אחד לא יכול להחליט לעצמו מתי ימות. זה רק ה קובע. אז איך היא יכלה להתאבד ולזכות בגן עדן?? מותר להתאבד? לא צריך לסמוך על ה שהכל בעז"ה יהיה ר כי הכל תחת השגחתו? שהוא דואג לכל? ומה שקורה זה מה שה תיכנן ועשה שייקרה ושום דבר לא בטעות?? לא הבנתי אתזה! אם היא הייתה חיה על הספינה סימן ש-ה רצה שהיא תישאר חיה איך היא יכולה לסתור את הרצון של ה ולהחליט שהוא לא מכוון טוב ושהיא יודעת יותר טב מה יהיה לה? ה הסכים לה להתאבד? יש מקרים שמותר להתאבד ויש מקרים שלא?!
תשובה: אתה צודק - אסור להתאבד. זהו איסור חמור מפני שהתאבדות היא כמו רצח. לרצוח את עצמך:  דתניא: (בראשית ט, ה) ואך את דמכם לנפשותיכם אדרש - ר  אלעזר אומר: מיד נפשותיכם אדרש את דמכם. (בבא קמא צא:) גם במה שנאמר: "יהרג ואל יעבור" הכוונה שאחרים הורגים אותך אבל לא שאתה הורג את עצמך. אבל לכלל הזה יש יוצא מן הכלל. הסוגיה הזאת מתחילה עם שאול המלך ש- נפל על חרבו. יש מח ומהראשונים שרואים זאת כמעשה נכון בנסיבות של שאול, וממילא למדים מכך שבנסיבות מסוימות מותר להרוג עצמך ואין זו התאבדות. יש חולקים ואוסרים בכל מקרה. להלן סיכום של מאמר הלכתי בנושא: מעשהו של שאול המלך היווה דגם ומקור לח, לגאונים, לראשונים ולגדולי האחרונים לדיון באיבוד לדעת בנסיבות מיוחדות. יש מחכמינו שסברו להצדיק את מעשהו מנימוקים שונים ועל פי הבחנות שונות, שלחלקן יתכן שיש נפ"מ למעשה. לעומת זאת אחרים קבעו ש"שאול שלא ברשות חכמים עשה", ואין ללמוד ממעשהו היתר לאדם לאבד את נפשו בשום מצב. לעומת זאת קיימות דעות אחרות המצדיקות את מעשהו, וחלקן קושרות אותו לסבלו ולייסוריו. עם זאת מצאנו בכך מספר הבחנות: א. רק מי שאינו רואה קץ לייסוריו הותר לו לאבד את נפשו כדי לשים קץ לייסורים אלו. ב. ייסורים פיסיים כשלעצמם אינם מהווים היתר לאיבוד לדעת, רק כשאדם עומד בפני מצב שיש חשש שעל ידי ייסורים יכפו עליו לעבור עבירה שהיא מדין "ייהרג ואל יעבור", והוא חושש שלא יוכל לעמוד בניסיון זה   הותר לו לקחת את נפשו כדי להימנע מהעבירה. ג. התירו לאבד את הנפש אם על ידי כך יגרום להצלת חייהם של אנשים אחרים. ד. יש חשש שהריגתו על ידי אחרים תגרום לחילול כבוד ישראל ולחילול השם   הותר בלקיחת נפשו כדי למנוע זאת. ה. כאשר יש ידיעה ברורה על המוות הצפוי בקרוב (במקרה של שאול נודע לו הדבר על ידי נביא)   ניתן להצדיק זאת. עיין בקישור
שאלה: דין האוכל: לכבוד הרב! מה דין אוכל פרווה שבושל במחבת בשרית?
תשובה: יש נוהגים להתייחס אליו כפרווה כך שניתן לאכלו עם חלב, ויש מחמירים שלא לאכלו בצלחת עם חלב. אם הוא לא היה בן יומו מבישול בשר לכל הדעות מותר. אייל משה
שאלה: שבוע הספר-קניית ספרות שאינה יהודית לנוער: בני (בן 11) ביקש שאקנה לו בשבוע הספר 3 ספרי נוער שיש להם נגיעה למיתולוגיה היוונית. חשבתי שאין ראוי להכניסם הביתה כדין עבודה זרה ואף הצעתי לקנות ספרות יהודית (לאו דווקא דתית) אחרת אך האכזבה הייתה רבה והוא סירב. אשמח לשמוע לדעת הרב.
תשובה: גיל 11, זה עדיין גיל שההורים הם המנחים את בנם. גם אם אינו מרוצה, צריך לתת לו חיבוק אוהב, ולומר לו בחיוך: ספרים על מיתולוגיה יוונית הם ספרים אסורים. אין על מה לדבר! כאשר אתם ההורים תהיו בטוחים בכך, גם הבן יהיה מרוצה. בהצלחה ובסייעתא דשמיא בחינוך! הרב אליקים לבנון www.yelm.co.il
שאלה: ערלה שומיטה: הרב הציע לקטוף את הפרחים של עץ עורלה כדי שהם לא יהפכו לפירות, בשביל לא להסתבך עם עניין פירות עורלה. האם מותר לעשות זאת גם השנה, בשנת השמיטה?
תשובה: הרמב"ם בהלכות שמיטה פרק ה  הלכה י"ז-י"ה כותב : מותר לקוץ אילנות לעצים בשביעית, קודם שיהיה פרי. אבל משיתחיל לעשות פרי לא יקוץ אותו, שהרי מפסיד האוכל, ונאמר "והייתה שבת הארץ לכם, לאוכלה" (ויקרא כה,ו), לא להפסד. ואם הוציא פירות והגיעו לעונת המעשרות, מותר לקוץ אותו שהרי הוציא פירותיו, ובטל דין שביעית ממנו. ה,טז יח ומאימתיי אין קוצצין האילן בשביעית החרובין משישלשלו, והגפנים משיגרעו, והזיתים משינצו, ושאר כל האילנות משיוציאו בוסר. ואין קוצצין את הכפנייות בשביעית, מפני שהוא הפסד פרי  ואם אין דרכן להיעשות תמרים אלא שיצין, מותר לקוץ אותן כפנייות. ולכן נראה שמותר להוריד את הפרחים בידיים (ולא בכלי המיועד לכך) בשלב הפריחה
שאלה: שמיטה: האם ירקות מערבה דרומית ועולי מצרים צריכים לשמור בקדושת שביעית כירקות פנים הארץ?
תשובה: במידה ושאלתך על שיווק של "אוצר הארץ" יש להסתכל ע"ג הקרטון אם יש קדושת שביעית וזה שווק במסגרת אוצר בית דין או שאין קדושת שביעית למעשה להרחבה בנושא אני מצרף לך קישור
שאלה: דולפין: האם דולפין הוא דג או לא?
תשובה: דולפין מוגדר מדעית כיונק ולא כדג. הוא אסור באכילה. ברכה והצלחה. ירון דוראני.
שאלה: חרדה: לכבוד הרב אני נמצאת במצב של חרדה קשה מס חודשים. אני לא ישנה טוב ולא אוכלת טוב,זה כמובן לפי מצב החרדה באותו יום. לפני מס חודשים היו לי תופעות פיזיות (שרובם עברו או נעלמו כלל) נכנסתי ברוב "גאונותי" לאינטרנט ושתי התופעות שהיו לי התאימו לבעיה אחת מפחידה! למרות שהם תאמו לדברים אחרים שהיו לי ולכן עברו. מאותו יום החרדות גדלו וגדלו ואיתם תופעות פיזיות שקשורות או לא לדבר כי לא נכנסתי יותר לבדוק על זה באינטרנט. הלכתי למיון יום אחד בשל החרדה,עברתי בדיקות,ורב גדול בירך אותי ואמר שהכול ר. השנה הייתי בבית כדי לחשוב מה לעשות בשנה הקרובה, אני לא עובדת ואני מרבית הזמן בבית. אשמח לברכה ועצה מה לעשות. בברכת שבת מ.ל
תשובה: את מתארת מצב נפשי שאינו בריא. לפיכך עלייך לפנות לרופא המומחה בתחום זה- פסיכולוג. בחרי פסיכולוג ירא שמים, תוכלי לתאם פגישה איתו דרך קופת החולים. זו עבודת השם המצופה ממך בשלב זה, לצד תפילה ומעשים טובים כמובן. חיזקי ואימצי
שאלה: מיקרוגל: אני מתארחת בקביעות אצל אישה שאומרת שהיא אוכלת כשר, שמתי לב שהיא מחממת במיקרוגל גם חלבי וגם בשרי בדרך כלל עם כיסוי,אך הכיסוי הוא בעצם מכסה מפלסטיק עם חורים קטנים, הצלחת עם האוכל נוגעת בצלחת של המיקרוגל, האם מותר לאכול אוכל שחומם בצורה זו? האם זה מטריף את כל כלי המטבח?
תשובה: עיין בתשובה זו שמופיע באתר לאור הדברים הללו ברור שזה לא לכתחילה. ויש כאן שתי בעיות: 1. המכסה שאת מדברת עליו הוא לא סגור הרמטי ואדי אוכל (גם בשרי וגם חלבי) יוצאים לתוך חלל המיקרוגל. אולם מכיון שהחורים מאד קטנים כמות מאד קטנה של אדים יוצאים והם מתקררים מיד מהמאוורר של המיקרוגל ולכן מצד זה מותר בדעבד. 2. הצלחת בולעת מאוכל שנשפך עליה. וגם במידה שהכיסוי הוא יותר רחב מהכלי עם האוכל אז הצלחת בולעת ישירות מאדי האוכל הנמצאים תחת הכיסוי. ואם בצורה הזאת מחממים גם חלבי וגם בשרי תוך 24 שעות אז הצלחת נאסרת לאשכנזים ולספרדים שפוסקים ע"פ הבן איש חי (הרב אליהו זצ"ל). ובכל אופן נראה שבמידה שהיא יבשה לגמרי והאדים לא יגעו בצלחת אז יהיה מותר לחמם עליה. אולם כל זה בדעבד וצריך להשתדל לא להשתמש במיקרוגל זה. ובכל אופן אם המצב לא מאפשר להימנע מהחימום שם, אז ראוי ונכון להכניס את האוכל בתוך שתי שקיות לפני החימום.
שאלה: תבשיל שבושל עם עלים לא מושגחים: האם מותר לאכול תבשיל או מאפה או סלט שהוכן עם עלים לא מושגחים,ללא העלים? חנות פלאפל בעלת תעודת כשרות רגילה- הם מכינים כדורים חלקם עם כוסברה וחלקם בלי, אך מטוגנים באותו שמן, האם מותר לאכול את הסוג השני?
תשובה: הרבנות הראשית אוסרת באיסור מוחלט להשתמש בעלים לא מפוקחים (חוץ מכרוב). ולכן תעביר אלינו את השם והכתובת של בית העסק ונעביר את זה באופן מידי לרבנות הראשית.
שאלה: עוף של עוף טוב: רציתי לדעת עוף של עוף טוב של משקי עמק הירדן כשרות מהדרין נשחט על ידי הרב אורבך רב המשחטה הרב אברהם אסולין רציתי לדעת אם אפשר לסמוך על הכשרות הזאת אודה לכם על התשובה
תשובה: מצ"ב תשובה שנענתה בנושא בעבר
שאלה: בניית סוכה: לכבוד הרב אני גר בקומה ראשונה בבנין מגורים של שתי קומות. לשכן שלי בקומת הקרקע יש תוספת חצר עם קירות בגודל 4X4 בערך שהיתה ללא תקרה עד שהוא קירה אותה בתקרה הרמטית ועשה שם חדר נוסף. כעת אני רוצה לבנות מעל התוספת שלו מרפסת סוכה מברזל, סמוך לחדר הדירה שלי, שנתמכת בקירות הבניין ולא על הגג שלו. השכן טוען שכל האויר מעל התקרה של החצר שלו שייך אליו, למרות שהוא סגר את זה בתקרה הרמטית ולכן הוא לא מסכים לי לבנות מרפסת סוכה. (למרות שרוב הדיירים 5 לא מתנגדים) מה הדין כאן ומה אפשר לעשות
תשובה: לצערי, אני לא מכיר את חוקי המדינ. ההלכה מקבלת את חוקי המדינה בנושאים אלה, כתקנות הקהל. צריך קודם כל לברר עם עורך דין המתמחה בדיני שכנים - מהו החוק, ואז תוכל לחזור לכאן ונברר. והרבה
שאלה: קבלת שבת מוקדם: אני נוהג לקבל שבת לאחר חצות יום ולפני פלג המנחה,בהדלקת נרות. את הקידוש אני עושה לאחר צאת הכוכבים. האם יש לי על מי לסמוך.
תשובה: קשה לקבל שיטה של קבלת שבת לפני פלג המנחה.
שאלה: זיווג הגון: אני בת 18 וחצי חזקה בדת כבר 5 שנים בתשובה מקפידה כקלה כחמורה בן אדם פשוט עם ניסיונות שמשתדלת בהכל ומבינה בעומק הלב תתורה הקדושה שלנו. אני בקשר כבר 4 חודשים עם בחור בן 29 גם חמש שנים בתשובה עובד ובערב לומד בכולל. יש בנינו אהבה גדולה ואנחנו מיסתדרים מצוין בהכל הוא מבין אותי אוהב ומכבד אותי תמיד. הבעיה היא שלפעמים אני מרגישה שזה לא הבחור שרציתי אני שאפתי לבחור רמה גבוה בן תורה אמיתי שיש לו מיסירות נפש לתורה הקדושה. כי לפעמים אני מרגישה כאילו אני הרבנית שלו בגלל שהוא בתשובה רק חמש שנים לפעמים הוא לא יודע הכל הלכות חשובות שזה מובן מאליו אצל כל דתי.הוא צדיק אמיתי מקפיד 3 תפילןת, כולל, וכל מה שנידרש ממנו אבל תמיד אני דוחפת אותו מחזקת אותו ומשפיעה עליו בע"ה. אני יודעת שאחרי שניתחתן הוא יעשה הכל בשבילי וידאג לי להכל כי אני עוברת לגור איתו שזה יחסית רחוק מהבית ומההורים. מבחינה הזאת אין לי דאגות. ניכנסו בי דאגות מבחינה דתית שיש לי פחד שהוא יהיה כמו כל הגברים. אני יודעת שהוא שומר עיניים וכל מה שהוא יכול. אבל נגיד למשל אתמול היה חינה של אח שלו והכל היה שם פרוץ. הוא נישאר עד הסוף!!.זה טיפה הרתיע אותיי. בלי קשר יש בינינוו אהבה גדולה ואמיתית ואני מרגישה שהוא הזיווג שלי. כבוד הרב מה אני עושה עם החששות האלה?
תשובה: ראשית, שיהיה לך הכל בשמחה. נראה לי כי את צריכה פגישה דחופה. עם עצמך. ולמה? כי את צריכה לברר עם עצמך מה את בעצם רוצה. הלוא חיי נישואין הם תמיד סוג של מסע אל הלא-נודע. אי אפשר לדעת מראש לאן הם יובילו. עומד בפנייך כעת פרטנר למסע הזה, שאת כותבת עליו כך:".הוא צדיק אמיתי מקפיד 3 תפילןת, כולל, וכל מה שנידרש ממנו. אני יודעת שאחרי שניתחתן הוא יעשה הכל בשבילי וידאג לי להכל כי אני עוברת לגור איתו שזה יחסית רחוק מהבית ומההורים. מבחינה הזאת אין לי דאגות. אני יודעת שהוא שומר עיניים וכל מה שהוא יכול. ". עכשיו את צריכה להחליט עם עצמך האם את מתכוונת לפחד מכל האפשרויות הבעייתיות ולוותר על הזיווג איתו מתוך הנחה שתמצאי מישהו שכל החששות האלה לא יהיו קיימים, או שאת מוכנה לצאת איתו למסע, ולבנות ביחד איתו את העתיד המשותף שלכם. זו הכרעה שהיא רק שלך. אף אחד לא יוכל לעשות זאת במקומך. תתפללי לד  שישלח לך עצה טובה, תתכנסי בתוך עצמך, ותחליטי האם אתם ממשיכים או לא. והרבה שמחה
שאלה: ישועה: כבוד הרב אני תלמיד במגמת מחשבים ואני מרגיש כי איבדתי כל דרך,אני מרגיש אבוד ומחפש ישועה,אני לא יכול יותר. מה עליי לעשות כדי למצוא פרויקט ולעשות אחד שעובד
תשובה: האם אתה יכול להסביר לי יותר במה אני יכול לעזור? ובשמחה
שאלה: זיווג הגון: אני בת 18 וחצי חזקה בדת כבר 5 שנים בתשובה מקפידה כקלה כחמורה בן אדם פשוט עם ניסיונות שמשתדלת בהכל ומבינה בעומק הלב תתורה הקדושה שלנו. אני בקשר כבר 4 חודשים עם בחור בן 29 גם חמש שנים בתשובה עובד ובערב לומד בכולל. יש בנינו אהבה גדולה ואנחנו מיסתדרים מצוין בהכל הוא מבין אותי אוהב ומכבד אותי תמיד. הבעיה היא שלפעמים אני מרגישה שזה לא הבחור שרציתי אני שאפתי לבחור רמה גבוה בן תורה אמיתי שיש לו מיסירות נפש לתורה הקדושה. כי לפעמים אני מרגישה כאילו אני הרבנית שלו בגלל שהוא בתשובה רק חמש שנים לפעמים הוא לא יודע הכל הלכות חשובות שזה מובן מאליו אצל כל דתי.הוא צדיק אמיתי מקפיד 3 תפילןת, כולל, וכל מה שנידרש ממנו אבל תמיד אני דוחפת אותו מחזקת אותו ומשפיעה עליו בע"ה. אני יודעת שאחרי שניתחתן הוא יעשה הכל בשבילי וידאג לי להכל כי אני עוברת לגור איתו שזה יחסית רחוק מהבית ומההורים. מבחינה הזאת אין לי דאגות. ניכנסו בי דאגות מבחינה דתית שיש לי פחד שהוא יהיה כמו כל הגברים. אני יודעת שהוא שומר עיניים וכל מה שהוא יכול. אבל נגיד למשל אתמול היה חינה של אח שלו והכל היה שם פרוץ. הוא נישאר עד הסוף!!.זה טיפה הרתיע אותיי. בלי קשר יש בינינוו אהבה גדולה ואמיתית ואני מרגישה שהוא הזיווג שלי. מה דעת הרב ומה אני עושה עם החששות האלה?
תשובה: כמה קדושה יש בנשות העם הנבחר שברא הקב"ה בעולמו, אשרי חלקך. את מתארת דמות של עובד ד  בליבו ובמעשיו, שכל הפגם בו הוא עברו, וחוסר ידיעת הלכות בעקבות כך. מי לנו גדול מרבי עקיבא גדול חכמי תורה שבעל פה, כל התורה עומדת על דבריו. הוא היה ארבעים שנה עם הארץ, ואף שנא תלמידי חכמים. רחל ראתה את מה שטמון בו, ובכח אהבתה הפכה אותו אחרי עמל לימוד לגדול הדור. את תוכלי להיות רחל, לעודד את בחיר ליבך לתפילה ולתורה, לצניעות ולמעשים טובים. העובדה שנשאר במקום לא צנוע היא אכן תמיהה, ועלייך לברר איתו מפני מה לא הלך הצידה הרחק מן העבירה. על כל פנים, אם תשובתו היא שישתדל להשתפר בכך, אזי אין להניח למקרה זה לעכב הכל. שוחחו על הבית שתרצו להקים, וקיבעו שהכל יהיה ע"פ שו"ע, וחינוך הילדים בתמימות לעבודת ד  בשמחה. אם הפרש הגילאים אינו מפריע לשניכם, ולאחר שהתיעצת עם הורייך- עשי את הצעד הנכון לך. לאחר תפילה מעומק הלב לרבש"ע. חיזקי ואימצי
שאלה: זיווג הגון: אני בת 18 וחצי חזקה בדת כבר 5 שנים בתשובה מקפידה כקלה כחמורה בן אדם פשוט עם ניסיונות שמשתדלת בהכל ומבינה בעומק הלב תתורה הקדושה שלנו. אני בקשר כבר 4 חודשים עם בחור בן 29 גם חמש שנים בתשובה עובד ובערב לומד בכולל. יש בנינו אהבה גדולה ואנחנו מיסתדרים מצוין בהכל הוא מבין אותי אוהב ומכבד אותי תמיד. הבעיה היא שלפעמים אני מרגישה שזה לא הבחור שרציתי אני שאפתי לבחור רמה גבוה בן תורה אמיתי שיש לו מיסירות נפש לתורה הקדושה. כי לפעמים אני מרגישה כאילו אני הרבנית שלו בגלל שהוא בתשובה רק חמש שנים לפעמים הוא לא יודע הכל הלכות חשובות שזה מובן מאליו אצל כל דתי.הוא צדיק אמיתי מקפיד 3 תפילןת, כולל, וכל מה שנידרש ממנו אבל תמיד אני דוחפת אותו מחזקת אותו ומשפיעה עליו בע"ה. אני יודעת שאחרי שניתחתן הוא יעשה הכל בשבילי וידאג לי להכל כי אני עוברת לגור איתו שזה יחסית רחוק מהבית ומההורים. מבחינה הזאת אין לי דאגות. ניכנסו בי דאגות מבחינה דתית שיש לי פחד שהוא יהיה כמו כל הגברים. אני יודעת שהוא שומר עיניים וכל מה שהוא יכול. אבל נגיד למשל אתמול היה חינה של אח שלו והכל היה שם פרוץ. הוא נישאר עד הסוף!!.זה טיפה הרתיע אותיי. בלי קשר יש בינינוו אהבה גדולה ואמיתית ואני מרגישה שהוא הזיווג שלי. מה דעת הרב ומה אני עושה עם החששות האלה?
תשובה: חתונה זו אחת ההחלטות הקשות בחיים. צריך להיות זהיר ורגיש אבל גם חכם וגמיש. מצד אחד צריך לשים לב למה שעלול להפריע או להכשיל את הקשר ומצד שני אסור להיות יותר מדי בררן מפני שבסוף נמצא משהו פחות מתאים. כל מי שרוצה משפחה שמחה לכל חייו, מבין את גודל האחריות ולא יכול רק לשמוח באושר. יש לבטים קשים ורגשות מורכבים, כולל חששות ודאגות. במצב כזה צריך אנשים קרובים כדי לשתף ולברר בעזרתם: מה טוב ומה פחות טוב, מה שמח ומה מפחיד. אי אפשר לפתור זאת בתשובה שלי באינטרנט. תמצאי חברות בוגרות וחכמות. אם אפשר לשתף את אמא ואבא או איזו דודה שמבינה עניין. אולי אחת הרבניות בקהילה. אם אין לך בסביבה אנשים שאת נותנת בהם אמון אפשר לפנות גם לייעוץ מקצועי - עובדת סוציאלית או פסיכולוגית. לא לטיפול אלא למספר פגישות שיעזרו לך לברר את המציאות המורכבת. אני מברך אותך בזוגיות טובה ומאושרת!
שאלה: תאריך לחתונה: האם מותר להתחתן בראש חודש!?
תשובה: בוודאי.
שאלה: חובת משכיר דירה כלפי השוכר - קליטה סלולרית: ברשותי דירה אותה אני משכיר למשפחה שנכנסה לדירה זמן מה אחרי שהדירה עברה לרשותי (אני לא גרתי בדירה בעצמי ולכן איני מכיר מקרוב את הבעיות שבה). זמן קצר לאחר שהשוכרים נכנסו לדירה התגלה כי בדירה אין קליטה של טלפונים סלולרים מכל חברת סלולר ואין אפשרות לפתור את הבעיה בכל דרך. אני כאמור לא גרתי בדירה ולא הכרתי את הבעיה וממילא לא סיפרתי על כך לשוכרים פוטנציאליים שבאו לראות את הדירה (יש לציין שאילו הייתי יודע כמובן שהייתי מספר על הבעיה הזו וכך אנהג בעתיד מול שוכרים אחרים). השוכרים היו חייבים אמצעי תקשורת בדירה ולכן עשו טלפון קווי למרות שלא התכוונו לכך מלכתחילה. כעת השוכרים דורשים ממני לשלם עבור העלות של הטלפון הקווי מכיוון שלטענתם קליטה בדירה זה דבר בסיסי ואילו היו יודעים מראש שאין קליטה בדירה לא היו שוכרים את הדירה או לפחות לא היו מוכנים לשלם את המחיר שהם משלמים- במיוחד לאור עוגמת הנפש שזה גורם להם. הטענה שלי: אני בתור משכיר מחויב לדאוג לכל מה שקשור לתקינות הדירה עצמה (ואני כמובן עומד בכך) אך אינני אחראי למפגעים שאינם קשורים בדירה עצמה כמו רעש, ריח חיצוני או קליטה. במקרה הזה עליהם לבוא בטענות לחברות הסלולר או לצה"ל (הדירה נמצאת בסמיכות לבסיס צבאי והקליטה ככל הנראה משובשת ע"י הצבא). אני בהחלט מבין את המצוקה שלהם אבל אין סיבה שאשלם על הטלפון הקווי שנאלצו להתקין. מה דעת הרב? והאם ברמה העקרונית חובת בדיקת הקליטה מוטלת על השוכרים כשהם באים לשכור דירה (כמו שהם אמורים לבדוק האם הדירה רועשת שזה מפגע סביבתי שאינו קשור בדירה עצמה) או שהם יכולים לטעון למיקח טעות במידה והם לא בדקו ובעל הבית כן ידע שיש בעיה? מראש.
תשובה: סליחה על העיכוב בשאלה. בדיני ממונות אין אפשרות לענות לפני ששומעים את שני הצדדים, ועל כן מה שאני כותב אינו דין תורה, אלא תשובה לשאלה הלכתית ברמה העקרונית בלבד. משניות שלמות במסכת בבא בתרא עוסקות בנושא דומה, והוא מה כולל הסכם מכירה. לדוגמה (בהתאמה לימינו): האם אדם שמכר את מכוניתו מכר גם את הגלגל הרזרווי, משולש האזהרה, וכדו. נראה כי העיקרון הכולל של משניות אלה הוא שהולכים לפי המנהג המקובל ולפי המציאות המקובלת במדינה, ונראה כי עיקרון זה נכון גם במקרה עליו אתה שואל. האם קליטה בטלפון סלולרי היא חלק אינטגראלי לדירה, ויש ציפייה כי הדירה תאפשר זאת? נראה לי כי זו לא המציאות, וכי שאלת הקליטה של פלאפונים אינה חלק מהסכם השכירות של הדירה. לא זו בלבד, אלא שבאמת הדבר קשור לסביבה החיצונית ולא לדירה עצמה, וזה לא דבר שבעל הדירה חייב לספק.
שאלה: קפה בשבת: שמעתי מיודעי דבר שקפה נמס עובר בישול מסויים בייצורו אך לא גמור. ויש לו עוד דין בישול האם יש ממש בשמועות? (לעניין בישול בשבת)
תשובה: קפה נס ומגורען עוברים בישול מלא.
שאלה: מבנה מושכר מכנסיה: אנו מתגוררים בחו ל ומעוניינים לשלוח את בנינו (בן חצי שנה) לגן הטוב שבאזור. המבנה שבו הגן נמצא מושכר מהכנסיה שלידו, אין כל קשר אחר בין הגן והכניסה והאוכל מסופק לילד מוכן מראש בבקבוקים שלו מהבית. האם יש מניעה לרשום את הילד לגן הנ ל? מראש! מרים
תשובה: אין בזה כל בעיה.
שאלה: מה ההבדל בינינו? חרדים, חרד  לים ודת  לים: לכם! רצינו לשאול אתכם מה ההבדל בינינו זאת אומרת מה ההבדל בין חרדים לחרדים לאומיים ולדתיים לאומים?? נשמח לתשובה!!
תשובה: לק"י לך! השאלה הזו היא שאלה מאוד גדולה ומקיפה. הלוואי והייתי כהלל שיכול ללמד את התורה כולה על רגל אחת - וגם אם אני לא, אנסה בכל זאת לתת צוהר להבדלים. לכאורה, וחשוב להדגיש את זה מראש, אני לא אובייקטיבי כי יש לי השקפת עולם מסוימת ובה אני חי. זה נכון! עם זאת, ב"ה אני כותב את הדברים מתוך שיחות עם לא מעט חרדים וחרד"לים (בנים ובנות) שאיתם למדתי, התנדבתי ועבדתי. האם זה ישקף את כולם? לאו בהכרח, אבל אני מאמין שזה כן יתן פתח. גאולה - לאומי ולא לאומי ההבדל הראשון שאפשר לומר שקיים בין החרדים לחרדים-לאומיים ודתיים לאומיים הוא היחס למדינה. בהשקפה החרדית אין בהכרח ערך של גאולה למדינת ישראל. מדינת ישראל היא מדינה ככל העמים - אלא שהיא בארץ ישראל ומנוהלת על ידי יהודים. לעומת זאת, בהשקפה הלאומית (חרדי-דתי) יש ערך למדינת ישראל כחלק מתהליך הגאולה. דברים אלו נובעים גם מהיחס לגאולה עצמה. מה הכוונה? מה יהיה תהליך הגאולה - כזה שאנחנו משתדלים להבאתו (לאומיים) או כזה שהכל נעשה מאת ה  ואל לנו להתערב בו (חרדים - נזכיר פה את ענין שלוש השבועות). קודש וחול הבדל נוסף בין הציבור הלאומי לציבור החרדי הוא ביחס לחול. החרדים רואים את עצמם מסתגרים בד  אמות של הלכה ולא מתפתים אחר חיי החול שפונה גם כן לצד התאוות והגשמיות שיש באדם. לעומת זאת, בציבור הלאומי מאמינים שיש ערך בחיבור שבין קודש וחול. בין הציבור החרדי לאומי לציבור הדתי לאומי חולקים עד כמה יש לשלב. הרבה פעמים תולים את ההבדל בין שני ציבורים אלו בשאלה "מקפידים קצת או קלה כבחמורה". יכול להיות שהבדלים אלו קיימים גם כן, אך הם לא במובן המהותי. מה הכוונה? יש לא מעט דתיים לאומיים שמקפידים בקלה כבחמורה כמו חרדים לאומיים. לכן, אנחנו מנסים להביא את ההבדל המהותי וזה נובע מהשאלה כמה לשלב. האם רק לפי הצורך או שיש ענין לחבר בין הקודש והחול בצורה נרחבת, כמובן כשהקודש מרומם ומגלה את הקודש שבחול, ולא שהכל יורד מטה. חרדי-חרדי לאומי-דתי לאומי בתוך התשובה אפשר לראות כבר איך הדברים בנוים קומה על גבי קומה. קומה ראשונה - יחס למדינה ולגאולה (הבדלנו בין חרדים למחנה הדתי-חרדי לאומי). קומה שניה - יחס לחול (פה התחלנו לראות הבדל בין דתיים לאומיים לחרדים לאומיים). קומה שלישית: מתוך ההבנה כמה רואים את הקודש והחול מחוברים כן גם צורת החינוך. כל אחד שולח למוסד אחר. כך, חרדים ישלחו לתלמודי תורה שאין בהם בהכרח לימודי חול (גם לא ליבה, ויש כאלה שכן). חרדים לאומיים (לא תמיד) ישלחו למוסדות שמחנכים לערכי הגאולה שהמדינה מבטאת את ראשית צמיחת גאולתנו, אך לא יהיה בהכרח דגש מסוים על לימודי חול אלא על לימודי קודש. דתיים לאומיים, בשונה מחרדים לאומיים, כן יראו ערך בחיבור הזה שבין קודש וחול. אני מוסיף פה שתי קישוריות שיכולות להוסיף עוד אור: ורק לפני סיום. ברור לי שלא כולם יסכימו עם ההבדלים האלה או שיגידו שזה לא תמיד כך, וכך גם ניסינו להגיד. עם זאת, רוח הדברים, או כך נדמה לי, כן מבטאת את ההבדלים שבין כולם. בנוסף, זה לא שיש בהכרח דרך צודקת ודרך שלו - אלו ואלו דברי אלוקים חיים ולכל אחד דרך משלו בעבודת ה. אנחנו לא מחלקים ציונים בין אלו לאלו אלא מראים דרכים בעובדת ה. מקווה שהדברים עזרו והסבירו את ההבדלים. אפשר תמיד לפנות, לשאול, לברר ולהעמיק בנושאים אלו או בנושאים אחרים. ישר כח על השאלה! נתנאל netanelweil gmail.com
שאלה: משיח: ראשית אני מאמין בהשם יתברך ומקווה שהגאולה תבוא במהרה. רציתי לשאול האם כל האתרים שאומרים מתי המשיח יבוא ומתי יהיה מלחמה (אובמה נחש,מלחמת גוג ומגוג יהיה בת"שעו) האם זה לא עבירה בגלל שאברהם אבינו רצה לגלות מתי המשיח יבוא והתרחקה ממנו השכינה
תשובה: כל האתרים האלה הם אתרי הבל מוחלט. מדובר אפוא פשוט בכתיבת שטויות, שקרים, וניסיון להשיג משהו, אם כי אין לי מושג מה הם מבקשים להשיג. הסיפור הוא על יעקב אבינו שביקש לגלות את הקץ ונסתלקה שכינה. ושבת
שאלה: גלידה: מותר לאכול בבית גלידה ליד ספר תנ"ך בזמן שאני קורא בתוך? אני נזהר שלא ללכלך.
תשובה: מותר